**---הודעה לעיתונות---**

**סיום מוצלח לקייטנת המוטוקרוס לילדים ונוער:**

**מסיימים באדרנלין גבוה – קייטנת "מוטוקרוס וינגייט" מטעם ההתאחדות לספורט מוטורי בישראל נסגרה בסבב החמישי באליפות ישראל לילדים ונוער**

* הקייטנה שהתקיימה מטעם ההתאחדות לספורט מוטורי בישראל ובתמיכת משרד התרבות והספורט, כללה 44 ילדים שהתחלקו לשלוש קבוצות בהתאם לגיל ורמת רכיבה.
* הקייטנה כללה אימוני רכיבת שטח בליווי מדריכים מקצועיים, הרצאות של הטייסת רוית נאור ונהג הפורמולה הבינלאומי אלון דיי, תנאי פנימיה בפנסיון מלא הכולל ארוחות ולינה, אימוני בריכה וחדר כושר, טיפול באופנועים ועוד
* ביום החמישי לקייטנה התקיים הסבב החמישי באליפות ישראל לילדים ונוער במהלכו יישמו החניכים נושאי רישיון נהיגה תחרותי את הידע שרכשו במהלך הקייטנה, בעוד שאר הילדים ביצעו רכיבת ראווה במסלול המוטוקרוס המקצועי בוינגייט
* בקטגוריית הרוקיס זכו בסבב זה במקום הראשון הראל היימן, במקום השני הראל מלמן ובמקום השלישי שגיא צרפתי; בקטגוריית סופר-ג'וניורס זכו במקום הראשון בן אלמגור, במקום השני אופיר צמח ובמקום השלישי איתי שחל; בקטגוריית ג'וניורס זכו במקום הראשון גיל זרקו, במקום השני ניב סבן ובמקום השלישי אכרם אלחמידי

**תל אביב, ‏יום רביעי 30 אוגוסט 2017**

הסתיימה קייטנת "מוטוקרוס וינגייט" לילדים ונוער שהתקיימה מטעם ההתאחדות לספורט מוטורי בישראל בתמיכת משרד התרבות והספורט וביוזמת עמותת המוטוקרוס הישראלית. הקייטנה, שהתקיימה בתאריכים 20-24/08 כללה 44 ילדים שהתחלקו לשלוש קבוצות בהתאם לגיל ולרמת הרכיבה. בכל יום במהלך הקייטנה התקיימו חמש שעות אימון רכיבת מוטוקרוס בהדרכת מדריכים מקצועיים מובילים בענף, אימוני בריכת שחייה וחדר כושר. בכל ערב זכו החניכים להרצאות מרתקות בנושאים שונים, בין המרצים: הטייסת רוית נאור ונהג הפורמולה הבינלאומי אלון דאיי. ביום החמישי והאחרון לקייטנה התקיים הסבב החמישי באליפות ישראל לילדים ונוער לשנת 2017.

***עומר שושני, מנכ"ל ההתאחדות לספורט מוטורי:*** *"בסיכום קייטנה מוצלחת אנו רואים דור צעיר ומבטיח בתחום הספורט המוטורי, ילדים שנולדו לזה ומביאים דם חדש לתחום. אחת המשימות המרכזיות שלנו בהתאחדות היא חינוך הדור הצעיר והקייטנה היא דוגמה חיה לכך, במהלכה למדו הילדים את יסודות רכיבת המוטוקרוס ויישמו טכניקות רכיבה גם במרוץ המסכם".*

**תוצאות הסבב החמישי באליפות ישראל לילדים ונוער:**

|  |  |  |
| --- | --- | --- |
| **קטגוריה** | **מיקום** | **מתחרה** |
| **מקצה ראווה** | 1 | סער רדקר |
|  | 2 | מעיין מרום |
|  | 3 | אימרי אסף |
| **רוקיס** | 1 | הראל היימן |
|  | 2 | הראל מלמן |
|  | 3 | שגיא צרפתי |
| **סופר ג'וניורס** | 1 | בן אלמגור |
|  | 2 | אופיר צמח |
|  | 3 | איתי שחל |
| **ג'וניורס** | 1 | גיל זרקו |
|  | 2 | ניב סבן |
|  | 3 | אכרם אלחמידי |

בקייטנה תמכו וסייעו עמותת המוטוקרוס, KTM, הוסקוורנה, TM, STOMP יבואני אופנועים.